Document ID: 32013D0417

DEĊIŻJONI TA’ IMPLIMENTAZZJONI TAL-KUMMISSJONI
tal-31 ta’ Lulju 2013
li temenda l-Anness III tad-Direttiva tal-Kunsill 2002/99/KE li tistabbilixxi r-regoli sanitarji għall-annimali li jirregolaw il-produzzjoni, l-ipproċessar, id-distribuzzjoni u l-introduzzjoni ta’ prodotti li joriġinaw mill-annimali u li huma għall-konsum uman fir-rigward taż-żieda ta’ trattament biex jiġu eliminati ċerti riskji sanitarji għall-annimali fil-laħam
(notifikata bid-dokument C(2013) 4853)
(Test b’relevanza għaż-ŻEE)
(2013/417/UE)
IL-KUMMISSJONI EWROPEA
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva tal-Kunsill 2002/99/KE tas-16 ta’ Diċembru 2002 li tistabbilixxi r-regoli sanitarji għall-annimali li jirregolaw il-produzzjoni, l-ipproċessar, id-distribuzzjoni u l-introduzzjoni ta’ prodotti li joriġinaw mill-annimali u li huma għall-konsum uman, (1), u b’mod partikolari l-Artikolu 11 tagħha,
Billi:
(1)
Id-Direttiva 2002/99/KE tistabbilixxi r-regoli ġenerali dwar is-saħħa tal-annimali li jirregolaw l-istadji kollha tal-produzzjoni, l-ipproċċessar u d-distribuzzjoni ta’ prodotti li joriġinaw mill-annimali fl-Unjoni, inkluża l-introduzzjoni tagħhom fl-Unjoni minn pajjiżi terzi.
(2)
L-Artikolu 4 tad-Direttiva 2002/99/KE jistipula li l-Istati Membri jistgħu jawtorizzaw, suġġett għal konformità ma’ ċerti kundizzjonijiet, il-produzzjoni, l-ipproċessar u d-distribuzzjoni tal-prodotti li joriġinaw mill-annimali li ġejjin minn territorju jew parti minnu soġġetti għal restrizzjonijiet ta’ saħħa tal-annimali. L-Anness III ta’ dik id-Direttiva jistipula tabella li telenka t-trattamenti li jistgħu jiġu applikati għal prodotti li joriġinaw mill-annimali sabiex jiġu eliminati r-riskji tas-saħħa tal-annimali marbutin mal-laħam u l-ħalib. Dawk it-trattamenti mhumiex skont it-trattamenti rakkomandati fil-kapitoli rilevanti tal-Kodiċi tas-Saħħa tal-Annimali Terrestri tal-Organizzazzjoni Dinjija għas-Saħħa tal-Annimali (Kodiċi Terrestri tal-OIE).
(3)
Fil-Kapitolu dwar il-marda tal-ilsien u d-dwiefer tal-Kodiċi Terrestri tal-OIE, ġie inkluż trattament li jiżgura l-inattivazzjoni tal-virus tal-marda tal-ilsien u d-dwiefer fil-laħam.
(4)
Dak it-trattament għandu għalhekk jiġi inkluż fil-lista ta’ trattamenti fit-Tabella stabbilita fl-Anness III għad-Direttiva 2002/99/KE bħala effettiva biex ikun eliminat ir-riskju tal-marda tal-ilsien u d-dwiefer fil-laħam.
(5)
Barra minn dan, ir-referenza għal “il-pesta tan-nagħaġ u l-mogħoż” fit-Tabella stabbilita fl-Anness III għad-Direttiva 2002/99/KE għandha tiġi sostitwita b’“peste des petits ruminants (“pesta tar-ruminanti żgħar”) sabiex tiġi riflessa d-denominazzjoni uffiċjali ta’ dik il-marda fil-Kodiċi Terrestri tal-OIE. Barra minn hekk, in-numru “1” fit-titolu tat-tabella għandu jitħassar u it-terminu “LAĦAM” qabel it-trattamenti għall-ħalib għandu jiġi sostitwit b’ĦALIB”.
(6)
L-Anness III għad-Direttiva 2002/99/KE għandu għalhekk jiġi emendat skont dan.
(7)
Il-miżuri previsti f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
L-Artikolu 1
L-Anness III għad-Direttiva 2002/99/KE għandu jiġi mibdul bl-Anness għal din id-Deċiżjoni.
L-Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, il-31 ta’ Lulju 2013.

Labels: 0
17
6